Norden var tidlig ute med å utgi vitenskapelige tidsskrifter i samfunnsøkonomi. Først ute var Nationaløkonomisk Forening i Danmark som har gitt ut Nationaløkonomisk Tidsskrift siden 1873. I Norge ble Statsøkonomisk Tidsskrift (videreført som Norsk økonomisk tidsskrift) utgitt av Statsøkonomisk Forening fra 1887 mens svenskene fikk sitt Ekonomisk Tidskrift (nåværende Scandinavian Journal of Economics) i 1899.